Nafarroako Parlamentuko Mahaiak, 2020ko urtarrilaren 20an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea María Luisa De Simón Caballero andreak aurkeztutako galdera, basa faunaren handitzea kontrolatzeko neurriei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2020ko urtarrilaren 20an

Lehendakaria: Unai Hualde Iglesias

GALDERAREN TESTUA

Izquierda-Ezkerra talde parlamentario mistoko parlamentari Marisa de Simón Caballerok, Legebiltzarreko Erregelamenduan ezarritakoaren babesean, honako galdera hau egin du, hurrengo Osoko Bilkuran ahoz erantzun dakion.

Azken urteotan, basa faunak hazkunde esponentziala izan du (basurdeak, orkatzak, oreinak eta untxiak, batez ere), eta horrek ondorio negatiboak dakarzkie gure erkidegoko abeltzain eta nekazariei.

Klima-aldaketaren ondorioek, bai eta azpiegitura berriek lurraldean eragindako aldaketek ere, basa faunaren deskontrol hori ahalbidetu dute.

Aipatutako espezie horien populazioa nabarmen hazteak areagotu egiten du, alde batetik, basa faunak berezkoak dituen gaixotasunen transmisioa nahiz abeltzaintzako ustiategietako kalteak, eta bestalde txikizioak eragiten ditu laboreetan.

Gauzak horrela, ezinbestekoa da Nafarroako Gobernuak neurri urgenteak hartzea hazkunde hori kontrolatzeko.

Landa Garapeneko eta Ingurumeneko Departamentuak gogoan al darabil neurririk hartzea laster basa faunaren hazkundea kontrolatzeko?

Iruñean, 2020ko urtarrilaren 10ean

Foru parlamentaria: Marisa De Simón Caballero